Diari Oficial de la Generalitat Valenciana


Sumari del DOGV 5384, del 09-11-2006 (2006/11719)

Bases especifiques que han de regir la convocatòria per a cobrir en propietat una plaça d'auxiliar administratiu per promoció interna.
--------------------------------------------------------------------------------------------------------------------------------------

### Dades del document

Número de DOGV
:   5384

Data del DOGV
:   09-11-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11417


Data del document
:   28-09-2006

Organisme emissor
:   Ajuntament d'Aldaia

Tipus de document
:   Convocatòria

Descriptors 

:   * Aldaia
    * administració local
    * professió administrativa
    * concurs administratiu

Bases especifiques que han de regir la convocatòria per a cobrir en propietat una plaça d'auxiliar administratiu per promoció interna. [2006/A11931]  
La Junta de Govern Local, en la sessió de 26 de setembre de l2006, va adoptar l'acord que es transcriu literalment:  
«Bases específiques que han de regir la convocatòria per a cobrir en propietat una plaça d'auxiliar administratiu de promoció interna.  
La Junta de Govern Local de l'Ajuntament d'Aldaia, en la sessió del dia 2 de maig del 2006, va aprovar l'oferta d'ocupació de l'Ajuntament d'Aldaia per a l'any 2006, publicada en el Diari Oficial de la Generalitat de data 2 de juny del 2006, número 5.272, pàgina 20.431.  
Vista l'acta de la Mesa General de Negociació de data 13 de setembre del 2006.  
Per tot això, en virtut de les atribucions que confereixen l'article 21.1.h) i g), de la Llei 7/1985, de 2 d'abril, modificada per la Llei 11/1999, de 21 d'abril, i l'article 41 en els seus apartats 14, 25 i 27 del Reglament d'Organització, Funcionament i Règim Jurídic de les Entitats Locals, aprovat pel Reial Decret 2.568/86, de 28 de novembre, i la Resolució de l'Alcaldia número 924/2003, de 26 de juny, per la qual es delega en la Comissió de Govern la facultat d'aprovació de les bases de processos selectius.  
La Junta de Govern Local acorda:  
Primer. Aprovar les bases per a la provisió d'una plaça d'auxiliar administratiu, reservada a promoció interna, que es transcriuen tot segui:  
Bases que han de regir la convocatòria per a cobrir en propietat una plaça d'auxiliar administratiu, mitjançant concurs oposició, vacant en la plantilla de personal de l'Ajuntament d'Aldaia.  
Primera. Normativa aplicable  
En tot el que no prevuen estes bases, caldrà ajustar-se al que disposa el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat, així com la normativa de caràcter general aplicable.  
Estes bases específiques es regeixen en tot allò que no s'hi ha previst per les bases generals aprovades per la Comissió de Govern de l'Ajuntament d'Aldaia de data 26 de març del 2002, publicades en el Diari Oficial de la Generalitat, de data 23 d'abril del 2002, número 4.234.  
Segona. Requisits específics. Nombre i característiques dels llocs convocats  
Denominació: auxiliar administratiu.   
Àmbit: serveis administratius.  
Departament: Oficina d'Informació i Suport Administratiu i al Consumidor.   
Nombre de llocs: un.  
Naturalesa: personal funcionari.   
Escala: administració general.  
Subescala: auxiliar.   
Grup: D.  
Retribucions: CD 16 CD10D segons el catàleg de la valoració actual o la que en el seu moment estiga vigent.  
Requisits exigits: ser personal funcionari de carrera de l'Ajuntament d'Aldaia, independentment de quina siga la seua situació administrativa, llevat del suspens en ferm mentre dure la suspensió i l'excedent voluntari per interés particular durant el termini legal obligatori de permanència en la situació esmentada. Així mateix, hauran de posseir la titulació exigida per a l'ingrés en el grup superior i haver prestat serveis efectius durant almenys dos anys com a funcionari de carrera en el grup de titulació inferior al del grup que es pretén accedir.  
Sistema selectiu: concurs oposició.  
Drets d'examen: els establits en les ordenances fiscals de l'Ajuntament d'Aldaia en el moment de la publicació de l'extracte de la convocatòria en el Boletín Oficial del Estado.   
Oferta d'ocupació pública: 2006.  
Tercera. Presentació d'instàncies i documentació annexa  
Les instàncies en què se sol·licita formar part en la present convocatòria s'han d'adreçar a l'alcaldessa presidenta de l'Ajuntament d'Aldaia, podent utilitzar-se la instància model que figura com a annex I. Les instàncies s'han de presentar al Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, des de l'endemà de la publicació de l'extracte d'esta convocatòria en el Boletín Oficial del Estado.  
En les instàncies per a formar part en esta convocatòria, les persones aspirants hauran de manifestar que compleixen tots els requisits exigits en estes bases.  
A les instàncies s'adjuntaran en un sobre tancat els mèrits; caldrà que la documentació estiga autenticada perquè es puga baremar i no es valorarà la documentació que no complisca este requisit.  
Les bases es trobaran a disposició de les persones interessades a les dependències municipals.  
Quarta. Admissió dels aspirants  
Per a ser admeses al concurs oposició, n'hi haurà prou que les persones aspirants manifesten en les instàncies que compleixen totes les condicions exigides en estes bases, referides a la data de finalització del termini de presentació d'instàncies, que aporten en un sobre tancat els mèrits al·legats, així com el justificant d'haver pagat els drets d'examen.  
Expirat el termini de presentació d'instàncies, mitjançant una resolució de l'Alcaldia, s'aprovarà la llista de persones aspirants admeses i excloses. La resolució esmentada es publicarà en el Diari Oficial de la Generalitat i al tauler d'edictes de l'Ajuntament, i es concedirà un termini de 10 dies perquè els aspirants exclosos en puguen esmenar els defectes. No obstant això, els errors de fet podran esmenar-se en qualsevol moment, d'ofici o a petició de la persona interessada.  
Igualment, només podran aportar-se amb posterioritat al termini de presentació d'instàncies aquells mèrits que no es posseïen per raons alienes a la persona interessada dins d'este termini, si prèviament havien sigut declarats en la instància.  
Si una vegada ha transcorregut l'esmentat termini, no s'ha formulat cap reclamació, s'entendran definitives les llistes esmentades, i l'Alcaldia resoldrà les reclamacions presentades.  
En la resolució per la qual s'aproven les llistes, es determinaran el lloc, data i hora de l'inici de les proves de l'oposició. Les persones opostiroes seran convocades per a cada exercici en crida única, llevat de casos de força major degudament justificats, i apreciats lliurement pel tribunal. Les crides per als successius exercicis es faran públics pel tribunal al tauler d'edictes de l'Ajuntament.  
Cinquena. Tribunal de valoració  
La comissió de valoració estarà composta pels següents membres.  
Titulars  
Presidenta titular: l'alcaldessa presidenta o regidor o regidora de l'Ajuntament en qui delegue.  
Secretària titular: la secretària de l'Ajuntament o un funcionari o funcionària d'este en qui delegue.  
Vocals:  
. Un funcionari o funcionària de l'administració local d'igual o superior titulació a la requerida i qualificació professional designat per l'Alcaldia amb el seu respectiu suplent.  
. Un funcionari o funcionària de l'administració local d'igual o superior titulació a la requerida i qualificació professional designat per l'Alcaldia amb el seu respectiu suplent.  
. Un funcionari o funcionària de l'administració local d'igual o superior titulació a la requerida i qualificació professional designat per l'Alcaldia amb el seu respectiu suplent.  
. Un representant de l'administració del Consell de la Generalitat Valenciana, amb una titulació igual o superior a la requerida per a la plaça que es convoca, amb el seu respectiu suplent.  
. Un funcionari o funcionària de carrera de la mateixa titulació o superior, designat per les organitzacions sindicals amb representació a la Mesa General de Negociació, amb el seu respectiu suplent.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents indistintament. Els vocals hauran de posseir una titulació igual o superior a l'exigida per a l'accés a la plaça convocada.  
Els membres del tribunal hauran d'abstenir-se d'intervenir-hi, notificant-ho a l'autoritat convocant, i podran ser recusats quan concórreguen circumstàncies establides en l'article 28 de la Llei de Règim Jurídic de les Administracions Públiques i de Procediment Administratiu Comú, de 26 de novembre de 1992.  
Sisena. Criteris de valoració  
El procés es resoldrà mitjançant un concurs oposició de mèrits, conforme al barem de mèrits i exercicis que figuren com a annex II.  
Setena. Recursos  
Contra les presents bases les persones interessades podran interposar els recursos establits en la base dènou de les bases generals.  
ANNEX II  
Fase de concurs  
A) Antiguitat fins a un màxim de 4 punts.  
Es valoraran 0,05 punts cada mes complet de serveis en actiu en l'administració local, fins a un màxim de 4 punts. A estos efectes també es computaran els serveis reconeguts a l'empara del que disposa la Llei 70/1978, de 26 de desembre, de reconeixement dels serveis previs en l'administració pública.  
B) Formació fins a un màxim de 7 punts.  
Cursos de formació i perfeccionament:  
Es valoraran els cursos de formació i perfeccionament homologats per l'IVAP o, si pertoca, aquells que hagen sigut impartits per una administració pública universitària, que hagen sigut cursats per la persona interessada i que tinguen un contingut que guarde relació amb l'àmbit funcional de la plaça d'administratiu i/o amb el temari de les presents bases.  
L'assignació de punts es realitzarà conforme a l'escala següent:  
a) De 100 o més hores: 2 punts.  
b) De 50 o més hores: 1,5 punts.  
c) De 25 o més hores: 0,50 punts.  
d) De 15 o més hores: 0,25 punts.  
C) Valencià, fins a un màxim de 2 punts.  
Coneixement del valencià sempre que s'acredite estar en possessió del pertinent certificat o homologació expedits per la Junta Qualificadora de Coneixements de Valencià, d'acord amb la següent escala general:  
a) Coneixement grau superior: 2 punts.   
b) Coneixement grau mitjà 1,5 punts.  
c) Coneixement grau elemental: 1 punt.   
d) Coneixement oral: 0,5 punts.  
Fase oposició.  
Primer exercici: exercici obligatori i eliminatori.  
Consistirà en una prova escrita de desenvolupament d'un tema dels dos extrets a l'atzar.   
La duració serà d'1 hora com a mínim i 2 hores com a màxim.  
L'exercici es qualificarà de 0 a 10 punts, sent necessari obtenir una puntuació mínima de 5 punts.  
Segon exercici: exercici obligatori i eliminatori.  
Supòsits pràctics.  
Una prova pràctica que consistirà a resoldre per escrit i exposar davant del tribunal un o diversos supòsits pràctics, relatius a les tasques pròpies del lloc de treball i relacionats amb el temari annex, en un temps mínim d'1 hora i màxim de 3 hores.  
El tribunal podrà realitzar preguntes i sol·licitar-hi aclariments. L'exercici es qualificarà de 0 a 10 punts, sent necessari obtenir una puntuació mínima de 5 punts.  
Una vegada finalitzades les proves selectives, el tribunal farà pública, al tauler d'edictes i al lloc o llocs de realització de l'últim exercici, la relació d'aspirants aprovats, per ordre de puntuació final obtinguda, en un nombre no superior al de places convocades.  
ANNEX III  
Temari  
Tema 1. La Constitució espanyola de 1978: drets i deures. L'Estatut d'Autonomia de la Comunitat Valenciana.   
Tema 2. El règim local: principis constitucionals.  
Tema 3. El municipi: organització municipal. Competències i atribucions dels òrgans de govern.   
Tema 4. La província: òrgans de govern. Competències i atribucions.   
Tema 5. Funcionament dels òrgans col·legiats locals. Convocatòria. Ordre del dia. Actes i certificats d'acords.   
Tema 6. La contractació administrativa en les entitats locals. La selecció del contractista. Classes de contractes.  
Tema 7. Els béns de les entitats locals. El domini públic.   
Tema 8. Els pressupostos locals: principis pressupostaris. L'execució de la despesa. Modificacions pressupostàries.  
Tema 9. Hisendes locals: classificació dels ingressos. Les ordenances fiscals.  
Tema 10. Principis d'actuació administrativa. Comanda de gestió. Delegació de competències. Suplència. Delegació de firma.   
Tema 11. El dret administratiu: concepte. Fonts del dret administratiu.   
Tema 12. El procediment administratiu: principis i fases.   
Tema 13. El silenci administratiu: efectes. Recursos administratius.   
Tema 14. El personal al servei de les entitats locals: drets i deures dels empleats públics locals.   
Tema 15. Situacions administratives del personal al servei de les entitats locals.   
Tema 16. Concepte de document, registre i arxiu. Funcions del registre i de l'arxiu. Classes d'arxiu. Especial consideració a l'arxiu de gestió.   
Tema 17. Les taxes i els preus públics. Naixement de les obligacions i normes de gestió; elements comuns; exempcions i bonificacions.   
Tema 18. El règim de permisos i llicències del personal al servei de l'administració local.   
Tema 19. El llenguatge i la comunicació. El procés de la comunicació humana.   
Tema 20. Principals aplicacions informàtiques: Word. Excel. Access i correu electrònic.  
Segon. Aprovar la convocatòria per a la provisió d'una plaça d'auxiliar administratiu, per promoció interna, els efectes de la qual es demoren a la data de publicació del present acord en el Diari Oficial de la Generalitat.  
Tercer. Que el present acord s'execute en forma legal, facultant l'Alcaldia per a resoldre tots els actes que se'n deriven, inclosos els possibles recursos que s'hi puguen formular.»  
Aldaia, 28 de setembre de 2006.. L'alcaldessa: Desemparats Navarro i Prósper.